open-index/open-wikipedia-markdown huggingface dataset:
Roľník

náhľad|Žena pracujúca v poľnohospodárstve.
**Roľník** je priamy výrobca v poľnohospodárstve, obyčajne nájomný robotník alebo majiteľ malej farmy. Príslušník roľníctva, najstaršia a v minulosti tradične najpočetnejšia vrstva obyvateľstva. Aj v súčasnosti pracuje najmä v menej rozvinutých krajinách veľká časť obyvateľstva v poľnohospodárstve.

## Pozri aj
*farmár
*samostatne hospodáriaci roľník

## Externé odkazy
* 

Kategória:Povolania
Kategória:Poľnohospodárstvo
Relígia

**Relígia** môže byť:
*náboženstvo; viera v božskú alebo nadľudskú silu alebo sily, ktoré sa poslúchajú alebo uctievajú ako tvorca (tvorcovia) alebo vládca (vládcovia) univerza; vyjadrenie takejto viery v konaní a rituáloch
*osobitný systém viery, uctievania, správania sa atď. zahrnujúci často etický kód a istú filozofiu; akákoľvek sústava vier, praktík, etických hodnôt atď. pripomínajúca takýto systém (humanizmus ako relígia), pozri relígia (systém viery)
*rád, stav alebo spôsob života v mníšskom ráde alebo komunite
*objekt uctievania alebo usilovania sa

## Externé odkazy
*
Jules Romains

**Jules Romains** (vlastným menom *Louis Henri Farigoule*, * 26. august 1885, Saint-Julien-Chapteuil, Francúzsko – † 14. august 1972, Paríž) bol francúzsky spisovateľ, najtypickejší predstaviteľ unanimizmu.

## Dielo (výber)
* *La Vie unanime*, básnická zbierka (1908)
* *Mort de quelqu'un*, román (1911)
* *Les Copains*, román (1913)
* *Vision extra-rétinienne et le sens paroptique*, esej (1920)
* *Knock ou le Triomphe de la médecine*, divadelná hra (1923)
* *Monsieur le Trouhadec saisi par la débauche*, divadelná hra (1923)
* *Les Hommes de bonne volonté*, románová séria (1932-1947), dvadsaťsedem častí:
# 1908 : *Le Six octobre* (1932) 
# 1908 : *Crime de Quinette* (1932) 
# 1908 : *Les Amours enfantines* (1932) 
# 1908 : *Éros de Paris* (1932)
# 1908-1909 : *Les Superbes* (1933)
# 1909-1910 : *Les Humbles* (1933)
# 1910 : *Recherche d'une Église* (1934)
# 1910 : *Province* (1934)
# 1910-1911 : *Montée des périls*  (1935)
# 1911 : *Les Pouvoirs* (1935)
# 1911-1912 : *Recours à l'abime* (1936)
# 1912 : *Les Créateurs* (1936)
# 1913 : *Mission à Rome* (1937)
# 1913-1914 : *Le Drapeau noir* (1937)
# 1914-1916 : *Prélude à Verdun* (1938)
# 1916 : *Verdun* (1938)
# 1919 : *Vorge contre Quinette* (1939)
# 1919-1920 : *La Douceur de la vie* (1939)
# 1922 : *Cette grande lueur à l'Est* (1945)
# 1922 : *Le Monde est ton aventure* (1945)
# 1923 : *Journées dans la montagne* (1946)
# 1923-1924 : *Les Travaux et les joies* (1946)
# 1926 : *Naissance de la bande* (1946)
# 1928 : *Comparutions* (1946)
# 1933 : *Le Tapis magique* (1946)
# 1933 : *Françoise* (1946)
# 1933 : *Le Sept octobre
* Románová trilógia *Psyché* (1922-1929)
** Lucienne,
** Le Dieu des corps,
** Quand le navire... 
* *Une femme singulière'' (1957)

## Iné projekty

## Externé odkazy
* 

 

Kategória:Francúzski spisovatelia
Kategória:Členovia Francúzskej akadémie
Kategória:Osobnosti pochované na Père-Lachaise
Religiosidad popular

**Religiosidad popular** je nepolitické, antiintelektuálne, spontánne, oddané a vrelé náboženstvo charakterizované uctievaním svätých, často neoficiálnym, ostatkov a posvätných miest. Ján Pavol II. dal hnutiu pečať súhlasu, keď trval na návšteve chrámu
Panny Márie guadelupskej a dal obyvateľov Mexika pod ochranu tejto indiánskej madony. 

## Externé odkazy
* 

Kategória:Náboženstvo
Pikareskný román

**Pikareskný román** je parodizujúci román, ktorý vznikol v Španielsku ako reakcia na niekdajší vážny rytiersky román.

## Literárna charakteristika
Pikareskný román má niekoľko základných čŕt: hlavný hrdina je označovaný ako „pikaro“, môže ísť o muža alebo aj o ženu, ktorý/ktorá často pochádza z nízkeho sociálneho prostredia (žije na okraji spoločnosti – môže ísť o sirotu, tuláka, zlodeja, prostitútku) a ktorý/ktorá sa snaží vlastným úsilím dostať sa z biedneho postavenia. Hrdina/hrdinka pikareskného románu sa často presúva z jedného miesta na druhé s cieľom nájsť si dobre platené zamestnanie alebo vstúpiť do služby bohatého (šľachtického) patróna (cieľ materiálneho zabezpečenia je častým motívom konania hlavnej postavy). Pikaro niekedy počas svojho putovania zažíva dobrodružné príhody a stretnutia s ľuďmi rôzneho sociálneho postavenia. Často sa v príbehoch pikarov objavuje zaslúžený alebo náhodný spoločenský vzostup hlavného hrdinu a dosiahnutie bohatstva. Príbeh románov pozostáva zo zbierky rozličných situácií, do ktorých sa hlavná postava v priebehu deja dostáva, opisy týchto situácií majú často zábavný a tiež satirický charakter. Autori pikareskných románov prostredníctvom činov a výpovedí hlavného hrdinu kritizovali dobové politické, spoločenské a náboženské pomery. 

Pikareskný román sa objavuje začiatkom 16. storočia v španielskej literatúre (najslávnejším románom je *Lazarillo z Tormesu* od anonymného autora, vydaný v roku 1554), a prežíva až do polovice 18. storočia. Do žánru sa zaraďujú také diela ako: *Nešťastný cestovateľ alebo Život Jacka Wiltona* (1594) of Thomasa Nasha, román *Komedianti* (1651 - 1657) od francúzskeho prozaika Paula Scarrona, *Španielsky Brabantčan* (1617) od Gerbranda Adriaanza Bredera alebo *Dobrodružný Simplicius Simplicissimus* (1669) od Hansa Jakoba Christoffela von Grimmelshausena. V 18. storočí sú do žánru pikareskného románu zaraďované romány: *Šťastné i nešťastné osudy Moll Flandersovej* (1722) od Daniela Defoa, *Najdúch Tom Jones* (1749) od Henryho Fieldinga alebo *Dobrodružstvá Rodericka Randoma* (1748) od Tobiasa G. Smolletta. Žánrové charakteristiky pikareskného románu sa objavili aj neskôr v literárnych dielach 19. a 20. storočia, napríklad v románe českého autora Jaroslava Haška *Osudy dobrého vojáka Švejka za světové války* (1921-1923).

## Referencie


## Literatúra
* REICHWALDEROVÁ, Eva: *Pikaro (anti)hrdina.* Krakov : Spolok Slovákov v Poľsku, 2012. 112 s. ISBN 978-83-7490-489-6

## Externé odkazy
* 

Kategória:Literárne útvary
Kráľovská rada

**Kráľovská rada** je poradný orgán kráľa zložený z panovníkových dôverníkov, dvorských a
kráľovských hodnostárov.

## Externé odkazy
* 

Kategória:Monarchia
Romanistika

**Romanistika** je vedný odbor, ktorý sa zaoberá jazykom, dejinami a kultúrou románskych národov.

## Externé odkazy
* 

Kategória:Románi
Relikt

**Relikt** (lat.) môže byť:
*všeobecne: pozostatok, zvyšok zo starších čias
*v biológii a ekológii: pozri relikt (biológia)
*v geológii: pozri relikt (geológia)
*v historickej jazykovede: pozri relikt (jazykoveda)

## Pozri aj
*glaciálny relikt
*reliktové žiarenie
Radiálnosť

**Radiálnosť** (lat.) môže byť:
*vlastnosť týkať sa polomeru (teda rádia) alebo viesť v smere polomeru, pozri polomer
*vlastnosť lúčovito vychádzať od stredu alebo k nemu smerovať, lúčovitosť, stredovosť
*v botanike: súmernosť podľa stredu alebo podľa pozdĺžnej (zvislej) osi, pozri napr. radiálny kvet
*v lekárstve: vlastnosť ležať na strane vretennej kosti (teda rádia), pozri napr. radiálna tepna
Romanticizmus

**Romanticizmus** je znovuoživovanie romantizmu, napodobňovanie romantického duchovného postoja.

## Externé odkazy
* 

Kategória:Romantizmus
Sahasrára

**Sahasrára** (sanskr.) je 7. čakra, korunná čakra, čakra telena hlavy; symbolizuje ju lotos s tisíc okvetnými lístkami. Je umiestnená tesne nad hlavou, otvára sa smerom hore.

Jej základným princípom je číre bytie; farba: fialová, biela, zlatá.

## Externé odkazy
* 

Kategória:Čakry
Kategória:Joga
Kategória:Sanskritské výrazy
Radikalizácia

**Radikalizácia** je proces radikalizovania; radikalizovanie.

## Externé odkazy
* 

Kategória:Terminológia
Romantika

**Romantika** môže byť:
* romantizmus 
* obdobie romantizmu
* počínanie, predstavy plné fantázie, neobyčajnosti, dobrodružnosti 
* neobyčajná, tajomná, rozprávková krása, pôvab.

## Iné projekty

## Externé odkazy
*
Remeselník

**Remeselník** je malovýrobca s odbornou kvalifikáciou, znalosťou pracovných postupov a praktickou zručnosťou vyrábajúci úžitkové hodnoty pre výmenu väčšinou ručne alebo s použitím jednoduchých nástrojov, príp. skromnej techniky osobnou prácou alebo za podstatnej jej účasti.

## Pozri aj
*Cech

## Iné projekty

## Externé odkazy
* 


Kategória:Povolania
Radikalizmus

**Radikalizmus** (lat.) je smer, ktorý sa snaží uskutočniť rázne, radikálne (ku koreňom idúce) zmeny;
napr. politický radikalizmus, hospodársky radikalizmus, ideový/myšlienkový radikalizmus.

## Externé odkazy
* 

Kategória:Politika
Filozofický romantizmus

**Filozofický romantizmus** je filozofické učenie, ktoré sa šíri v Európe od poslednej tretiny 18. storočia do polovice 19. storočia a ktoré v reakcii proti osvietenskej filozofii znevažuje racionálne hodnoty (podobne ako neskôr Nietzsche) a obhajuje obrazotvornosť, intuíciu, spontánnosť a vášeň.

Romantizmus nachádza potešenie v analógiách spájajúcich človeka s vesmírom zvlaštnymi zhodami, ktorým je cudzí princíp sporu: ľudská bytosť sa tu chápe ako *odlesk Boha alebo vesmirnej duše* (C. Pichois), a ak existuje romantické vedenie (ktoré treba odlišovať od vedy), je pramálo zlučiteľné s hľadaním prisnej účelovosti a zákonitosti.

Filozofický romantizmus, ktorý udeľuje významné miesto citu pre prírodu (Rousseau) a určitej forme zbožnosti, sa vyvíja predovšetkým v Nemecku, najmä pôsobením Schlegelovým, Fichteho a Schellingovým.

## Pozri aj

* romantická filozofia
* romantizmus

## Externé odkazy
* 

Kategória:Filozofické hnutia a smery
Filozofický romantizmus
Sakralizácia

**Sakralizácia** môže byť:
* v religionistike, antropológii a sociológii: sposvätnenie, obdarenie niečoho posvätnými vlastnosťami, mocou, autoritou, pozri sakralizácia (sociálne vedy)
* v medicíne: spojenie posledného (piateho) driekového stavca s križovou kosťou do jedného celku, pozri sakralizácia (medicína)

## Pozri aj
* sakrálnosť

## Referencie
Umelecké remeslo

**Umelecké remeslo** alebo **výtvarné remeslo** je odvetvie výtvarného umenia, manuálne, na objednávku vykonávané vyrábanie predmetov, v ktorých umelecká forma vyjadruje funkciu a kde výrobný proces od návrhu až k hotovému artefaktu je vecou jednej osobnosti, spájajúcej výtvarné a technické majstrovstvo.

## Pozri aj
* remeslo

## Externé odkazy

* 

Kategória:Remeslá
Rádiofyzika

**Rádiofyzika** je oblasť fyziky, ktorá skúma fyzikálne základy rádiotechniky a s ňou súvisiacich technických odborov. Kľúčovým problémom rádiofyziky sú javy spojené s elektromagnetickými vlnami a kmitmi, ako sú spôsoby generovania elektromagnetických kmitov, ich detekcia, premena, transport, širenie v blízkom priestore Zeme, v kozmickom priestore a v rôznych fyzikálnych prostrediach.

## Externé odkazy
* 

Kategória:Elektromagnetizmus
Kategória:Rádiotechnika
Nemecký romantizmus

**Nemecký romantizmus** je hnutie od konca 18. storočia do polovice 19. storočia vystupujúce proti osvietenstvu s jeho preceňovaním rozumu a všeobecného pojmu: romantici na miesto rozumu a pojmu stavajú život v celej jeho plnosti, ako všerozpohybujúci
prostriedok. V romantickom hnutí sa prebúdza zmysel pre svojráznu zákonitosť života. Skutočnosť podľa predstaviteľov nemeckého romantizmu obsahuje organickú jednotu, v ktorej pramení aj protiklad medzi prírodou a duchom. Pri pohľade na človeka a jeho miesto vo svete si romantici všímajú jeho organickú
väzbu s národnosťou a za ňou stojacim ľudstvom: tematizujú národného ducha a jazyk.

## Externé odkazy
* 

Kategória:Romantizmus
Kategória:Umenie v Nemecku
Radikálnosť

**Radikálnosť** (lat.) môže byť:
* ráznosť, bezohľadnosť, priebojnosť, bytie robený od základu
* vlastnosť požadovať uskutočnenie podstatných zmien; vlastnosť ísť ku koreňom

## Iné projekty
Kováčske remeslo

[thumb|[Austrália (štát)|Austrálsky kováč pri práci]]
**Kováčske remeslo** je remeslo, v ktorom sa spracúva kov (železo, oceľ) kovaním.
## Vývin kováčstva
Okolo roku 3000 pred Kr. sa v ňom začali používať kliešte v podobe veľkej pinzety.

## Kováčstvo na Slovensku
Kováčstvo má na Slovensku dlhú tradíciu, o čom svedčí aj rozšírenie priezviska *Kováč* (z pôvodne slovenských je najčastejším).

## Kováčstvo v mytológii
Gréckym bohom kováčstva bol Héfaistos, v rímskej mytológii zasa Vulkán. 

## Externé odkazy
* 

Kategória:Povolania
Rádiometria

**Rádiometria** môže byť:
*všeobecne:
**meranie žiarenia (meranie veličín súvisiacich s energiou prenášanou žiarením), najmä meranie rádioaktívneho žiarenia (či aktivity rádionuklidov), resp. odbor zaoberajúci sa týmto meraním (najmä vo fyzike či optike)
**používanie rádiometra, pozri pod rádiometer
**v užšom zmysle:
***meranie intenzity žiarenia, pozri pod intenzita žiarenia
***meranie dávkového príkonu, pozri pod dávkový príkon
*v chémii, geofyzike a podobne: 
**kvalitatívne alebo kvantitatívne analytické metódy využívajúce na zistenie látok buď meranie ich (prirodzenej alebo umelo vyvolanej) rádioaktivity, alebo meranie absorpcie a rozptylu jadrového žiarenia určovaným prvkom, resp. odbor zaoberajúci sa týmito analytickými metódami 
**v geofyzike: metódy skúmania prirodzených rádioaktívnych procesov v zemskej kôre resp, odbor zaoberajúci sa týmito metódami, pozri rádiometria (geofyzika)
*v leteckom/diaľkovom prieskume planéty: súhrnné označenie pre aspekty týkajúce sa správania objektov pokiaľ ide o odraz žiarenia (na rozdiel od geometrických vlastností údajov diaľkového prieskumu)
*v medicínskej röntgenológii: diagnostické meranie pomocou röntgenového presvietenia a snímok, pozri rádiometria (röntgen)

**Rádiometrické metódy** sú:
* metódy týkajúce sa rádiometrie alebo uskutočnené pomocou rádiometrie
* synonymum výrazu rádiometria tam, kde je priamo definovaný ako metódy (pozri vyššie)

## Referencie

## Zdroje
*
Heinrich Rombach

**Heinrich Rombach** (* 10. jún 1923, Freiburg im Breisgau, Nemecko – † 5. február 2004, Würzburg) bol nemecký filozof, autor štruktúrnej ontológie (Strukturontologie), na ktorej sa majú založiť prírodné vedy i duchovné vedy a ktorá má predstavovať východisko filozofickej antropológie freiburskej tradície (v nadväznosti na Husserla a Heideggera).

## Referencie


## Externé odkazy
* Georg Stenger zu Leben und wiss. Gesamtwerk von Heinrich Rombach  
* Der Autor der strukturalen Tiefenphänomenologie: Professor Dr. Heinrich Rombach 
* Josef Döbber: Rezension (2014) zu Schmaus Thomas, Philosophie des Flow-Erlebens. Ein Zugang zum Denken Heinrich Rombachs 

## Zdroj
* 

Kategória:Nemeckí filozofi
Kategória:Osobnosti z Freiburgu im Breisgau
Sál (glaciál)

**Sál** alebo **saale** je pleistocénny glaciál v severoeurópskom systéme zaľadnenia.

Roku 1927 ho vymedzil K. Keilkack. Charakteristický je postup kontinentálneho ľadovca. 

Časové vymedzenie:
*sál v najširšom zmysle =  v alpskom systéme ris v najširšom zmysle = 130/126 000 pred Kr. – 347/? 000 pred Kr.
*sál v širšom zmysle = v alpskom systéme ris v širšom zmysle (teda bez protorisu) = 130/126 000 pred Kr. – 320/300 000 pred Kr.
*sál v užšom zmysle = drent = v alpskom systéme starší ris = 240/230 000 pred Kr. – 320/300 pred Kr.

Delenie sálu (v hranatej zátvorke ekvivalent v rise v najširšom zmysle):

Sál v najširšom zmysle:
*sál v širšom zmysle:
**vartan (warthe) [mladší ris] 
**tréne (=gerdau?) [interris]
** sál v užšom zmysle = drent (drenthe) [starší ris]
*dömnitz[protoris ad a ] – zaraďované aj pod holstein
*fuhne [protoris ad b ]- zaraďované aj pod holstein

Kategória:Glaciály
Remigius z Auxerre

**Remigius z Auxerre** (* okolo 841 - † 908, Paríž, Francúzsko) bol francúzsky bendiktinský mních, filozof a autor komentárov Biblie a antických textov. 

Narodil sa pravdepodobne v Burgundsku. Po vstupe do kláštora v Auxerre ako žiak a nasledovník Heirica z Auxerre (žiak Johannesa Scota Eriugenu) bol predstaviteľom školy v Auxerre.

Okolo roku 893 ho arcibuskup pozval do Reims, aby reorganizoval miestne školstvo. Od roku 900 žil v Paríži, kde vyučoval slobodné umenie a pravdepodobne aj teológiu..

## Referencie


## Externé odkazy
* Remigius z Auxerre v Catholic Encyclopedia
* Článok v New Schaff-Herzog Encyclopedia of Religious Knowledge

## Literatúra
* Lutz, Cora E., ed. *Remigii Autissiodorensis commentum in Martianum Capellam*, (Leiden: E.J. Brill, 1962), 219 s.

## Externé odkazy
* 

Kategória:Narodenia v 9. storočí
Kategória:Úmrtia v 908
Kategória:Franskí filozofi
Kategória:Franskí spisovatelia
Rádionuklid

**Rádionuklid** alebo **rádioaktívny [[nuklid]]** je atóm, ktorého jadro sa samovoľne premieňa za vysielania vysokoenergetického žiarenia. ​Rádionuklidy majú rozsiahle využitie v poľnohospodárstve, priemysle a v medicíne.

V kontexte konkrétneho chemického prvku resp. v prípadoch, kde je potrebné zdôrazniť súvislosť s ďalšími izotopmi prvku, sa používa aj pojem **rádioizotop** resp. **rádioaktívny izotop**.

## Referencie

## Pozri aj

* Rádioaktívny rozpad
* ​Premenová konštanta
* Polčas premeny

Kategória:Atóm
Kategória:Rádioaktivita
Kategória:Jadrová fyzika
Užité remeslo

**Užité remeslo** je odvetvie výtvarného umenia, výtvarná činnosť, spočívajúca v ušľachtilom tvarovaní a zdobení najrôznejšieho spotrebného tovaru vyrábaného manuálne i priemyselne.

## Pozri aj
*remeslo
*obuvníctvo
*umelecké remeslo

## Externé odkazy

* 

Kategória:Výtvarné umenie
Sakramentár

**Sakramentár** (lat. *sacramentarium*) je stredoveká liturgická kniha obsahujúca modlitby používané pri omšových obradoch a pri udeľovaní sviatostí.

## Pozri aj
* Zoznam liturgických kníh

## Externé odkazy
* 

Kategória:Katolícke liturgické knihy
Kategória:Liturgia
Reminiscencia

**Reminiscencia** je spomienka. V kultúre je tento výraz spomínaný v užšom zmysle ako mimovoľné vynorenie sa spomienky, ktorá nie je vnímaná ako taká. Napr. umelecké dielo pripomína nejaké dielo staršie, zatiaľ čo umelec sa domnieva, že je to rýdzi plod jeho ducha.

## Externé odkazy
* 

Kategória:Psychológia
Rómológia

**Rómológia** (iné názvy: **romológia**; staršie názvy: **romistika**, **rómistika**, **ciganológia**,) je odbor skúmajúci rómske etnikum, rómsky jazyk, sociálne a kultúrne špecifiká Rómov a vytvára podklady pre praktické opatrenia súvisiace s nekonfliktným súžitím rómskej minority s majoritnou populáciou. Rómológia má praktickú dôležitosť pre prípravu učiteľov, vychovávateľov, sociálnych a i. pracovníkov v oblasti vzdelávania rómskej mládeže, prevencie kriminality atď.

Odborník (typicky etnológ, antropológ, jazykovedec a pod.), venujúci sa oblasti rómológie, sa nazýva **rómológ** alebo **romista**.

## Na Slovensku
Na Slovensku je štúdium rómológie obmedzené na niektoré univerzity a bratislavské Gymnázium Jura Hronca.

Medzi akademické a univerzitné pracoviská, špecializujúce sa na rómológiu patria napr.:
* Ústav etnológie a sociálnej antropológie Slovenskej akadémie vied (usporadúva Akadémiu rómskych štúdií, interdisciplinárne stretnutie českých a slovenských romistov),
* Ústav rómskych štúdií Prešovskej univerzity v Prešove,
* Ústav romologických štúdií Fakulty sociálnych vied a zdravotníctva Univerzity Konštantína Filozofa v Nitre.

Medzi významnejších slovenských romistov patria napr.:
* Juraj Ihnátko (* 1840 – † 1885)
* Igor E. Kutlík-Garudo (* 1917 – † 2003)
* Emília Horváthová (* 1931 – † 1996) 
* Arne B. Mann (* 1952)
* Anna Jurová  (* 1953 – † 2018)
* Alexander Mušinka (* 1969)
* Zuzana Kumanová (* 1970)
* Stanislav Cína (* 1972)
* Tatiana Zachar Podolinská (* 1972)

Z českých romistov sa dejinám a kultúre Rómov na Slovensku významnejšie venovala napr. romistka Milena Hübschmannová (* 1933 – † 2005), zakladateľka Katedry romistiky na Filozofickej fakulte Karlovej univerzity v Prahe.

## Referencie

## Literatúra
* 
* 

## Externé odkazy
* Prehľad romistiky na Slovensku – štúdia romistu Arne Manna, prednesená na konferencii v Topoľčiankach v septembri 2001


Kategória:Rómovia
Kategória:Kultúrna antropológia
Kategória:Kulturológia
Kategória:Etnografia
Kategória:Filológia
Salerno

**Salerno** je mesto v južnom Taliansku v regióne Kampánia, hlavné mesto rovnomennej provincie. Leží v Salernskom zálive Tyrrhenskeho mora. 

Salerno bolo založené roku 197 pred Kr. ako *Salernum*. V stredoveku v ňom pôsobila významná (škola v Salerne).

## Osobnosti mesta
* Nicola Abbagnano (1901 – †  1990), filozof
* Giuliana de Sio (* 1957), herečka

## Partnerské mestá
*  Rouen, Francúzsko, 2003
*  Tōno, Japonsko, 1984

## Iné projekty

## Externé odkazy
* Oficiálna stránka

## Zdroj
* 


Kategória:Mestá v Kampánii
Remitent

**Remitent** (lat.) môže byť:
* v peňažníctve: prvý majiteľ zmenky, ktorú vystavil zmenkový dlžník na vyrovnanie svojej dlžoby, pozri remitent (zmenka)
* osoba, ktorá vracia nepredané výtlačky (ako remitendu), pozri pod remitenda

## Externé odkazy
*
Rádioterapia

**Rádioterapia** alebo **ožarovanie** je liečenie ochorení ľudského organizmu pomocou ionizačného žiarenia. Používa sa hlavne pri liečbe onkologických ochorení. Základným princípom rádioterapie je ožarovanie karcinómu pomocou rádioaktívneho žiarenia , ktoré pôsobí cielenie najmä v oblasti kde je karcinóm a čo najmenej v okolitých zdravých tkanivách. Rozlišujeme dva základné typy rádioterapie:
* ožarovanie externým lúčom - lúč žiarenie pôsobí zo zdroja žiarenia umiestneného mimo tela pacienta
* brachyterapiu - zdroj žiarenia je lokálne umiestnený v tkanivách pacienta v oblasti karcinómu
Každý z týchto typov je vhodný pre iné typy karcinómov.

Prvými zariadeniami v teleterapii boli v dobe medzi svetovými vojnami terapeutické roentgenové ožarovače, ku ktorým sa privádzalo vysoké urýchľovacie napätie až do 400 kV. Podľa použitého napätia sa označovali tieto ožarovacie systémy ako ortovoltážne (10-100 kV) alebo kilovoltážne terapie (100-400kV).

V 50. rokoch boli zostrojené prvé ožarovače pre hĺbkové ožarovanie. Veľké množstvo rádioaktívnej látky (kobalt-60, cézium-137) bolo uzavreté v hlavici tienenej ochudobneným uránom a pre ožarovanie sa automaticky vysúvalo do ožarovacieho tubusu. Kobaltové ožarovače sa ešte v niektorých krajinách používajú (lacné a účinné), céziové ožarovače už vôbec. Rádioaktívny kobalt sa využíva aj v Leksellovom gama-noži.

V dnešnej dobe je kľúčovým zariadením pre teleterapiu lineárny urýchľovač. Na ožarovanie sa využívajú elektróny, ktoré sa získavajú z tzv. "elektrónového dela" (electron gun, angl.) a v urýchľovacej štruktúre sa urýchľujú požadovanú energiu od 4 do 20 MeV. Sú vhodné na povrchovo uložené nádory, napr. nádory kože , resp. lymfatické uzliny uložené tesne pod povrchom.
Zabrzdením elektrónov na wolfrámovom terčíku vzniká brzdné žiarenie X s energiami 6,10,18 MeV, ktoré sú vhodné na ožarovanie hlbšie uložených nádorov v oblasti hlavy, krku, hrudníka, brucha panvy a končatín, nakoľko majú väčší hĺbkový dosah žiarenia.

## Externé odkazy
* 
*ISBN-13: 978-80-210-8984-6 V. Mornstein


Kategória:Medicína
Kategória:Biofyzika
Rómska občianska iniciatíva

**ROI, "Rojka" Rómska občianska iniciatíva** je hnutie na Slovensku usilujúce sa o riešenie problematiky rómskeho etnika a jeho presadenia sa v spoločnosti. Vzniklo v novembri 1989. Pri zrode strany boli Gejza Adam, Anna Koptová a Ján Kompuš. Prvý menovaní pôsobli ako poslanci za stranu VPN. Ján Kompuš tragicky zahynul pri dopravnej nehode. Neskôr sa predsedom stal Emil Ščuka.

## Externé odkazy
* 

Kategória:Organizácie na Slovensku
Kategória:Rómovia na Slovensku
Remonštrácia

**Remonštrácia** (lat.) je v práve: námietka, rozklad, odpor.

## Externé odkazy
* 

Kategória:Latinské výrazy
Kategória:Latinské právnické výrazy
Rádiotechnika

**Rádiotechnika** je súbor technických postupov zabezpečujúcich bezdrôtový prenos znakov, tónov a obrazov. Fyzikálne základy rádiotechniky a s ňou súvisiacich technických odborov skúma rádiofyzika.

## Externé odkazy
*
Romuald

náhľad|sv. Romuald z Ravenny
Svätý **Romuald** (* 951, Ravenna – † 19. jún 1027, Val di Castro) je zakladateľ prísnej eremitskej (pustovníckej) kongregácie v Camaldoli (odtiaľ kamalduli) v Apeninách.

## Uctievanie
Rímske martyrológium uvádza spomienku na tohto svätca na 19. jún.

Na Slovensku pôsobil kamaldulský rád založený Romualdom.

## Referencie


## Pozri aj

* Zoznam svätcov Katolíckej cirkvi

## Externé odkazy
* 

Romuald
Romuald
Romuald
Kategória:Kamalduli
Kategória:Katolícki svätci majúci sviatok 19. júna
Harrie Salman

**Harrie Salman** (* 1953) je holandský filozof a sociológ - filozofia kultúry, vývojová sociológia, interdisciplinárny prípadne interkultúrnozonálny výskum zdrojov dnešnej kultúry a možností obnovy kultúrnej jednoty.

## Externé odkazy
* 

Kategória:Narodenia v 1953
Kategória:Holandskí filozofi
Salón

**Salón** alebo **salónik** môže byť:

*prijímacia spoločenská miestnosť, pozri salón (miestnosť);
*výstava umeleckých a priemyselných predmetov, automobilov a pod., prípadne miestnosť na to určená, pozri expozícia;
*miestnosť schôdzok umelcov, vedcov a pod., pozri literárny salón, salón (spoločnosť)
*prevádzková miestnosť niektorých remesiel, napr. (holičský salón, kadernícky salón, krajčírsky salón, módny salón);
*zariadenie poskytujúce služby (masáže), ktoré vyvolávajú erotické pocity, vzrušenie, pozri erotický salón, masážny salón;

## Pozri aj
* miestnosť
* výstava

## Externé odkazy
*
Karolínska renesancia

**Karolínska renesancia** je (obnova, obroda antickej vzdelanosti) úsilie Karla Veľkého o rozvinutie kultúry v jeho ríši.

## Externé odkazy
* 

Kategória:Renesancia
Ernest Renan

**Ernest Renan** (* 27. február 1823, Tréguier, Francúzsko - † 2. október 1892, Paríž) bol francúzsky filozof, historik, dramatik.

Spolu s A. Comteom a H. Taineom tvorí jadro klasického (raného) pozitivizmu.

## Iné projekty

## Externé odkazy
* 

 

Kategória:Francúzski filozofi
Kategória:Francúzski dramatici
Kategória:Členovia Francúzskej akadémie
Ján Roscellinus

**Ján Roscellinus** (* asi 1050, Compiègne, † asi 1120), tiež známy ako *Roscellinus de Compondiis, Roscellinus de Compondio, Jean Roscellinus de Compiegne*, bol francúzsky  filozof a teológ, predstaviteľ stredovekej scholastiky, krajný nominalista.

Odmietal reálnosť univerzálií, ktoré považoval za číre slová, za prejavy hlasu. Jedinou skutočnosťou sú podľa neho konkrétne jednotliviny. Logické metódy založené na tomto chápaní používal aj pri výklade teológie, čím sa dostával do rozporu s monoteistickým jadrom cirkevného učenia o troch božích osobách a predpokladal existenciu troch rôznych, od seba oddelených bohov triteizmus.

## Externé odkazy
* 

Kategória:Stredovekí filozofi
Kategória:Francúzski filozofi
Kategória:Jazyková filozofia
Coluccio Salutati

**Coluccio Salutati** alebo *Coluccio di Pierio di Salutati* (* 16. február 1331, Stignano, Taliansko – † 4. máj 1406, Florencia) bol taliansky politik, učenec, predstaviteľ renesančného humanizmu; nasledovník
Petrarcu. Zhromažďoval staré spisy, analyzoval ich a vybavoval anotáciami.

Ovplyvnil Poggia Braccioliniho a Leonarda Bruniho. Prebudil záujem o štúdium gréckej literatúry. Na jeho podnet prišiel v roku 1397 do Florencie učiť gréčtinu Manuel Chrýsolorás.

## Dielo
* *Invectiva* (*Invettiva*), 1403
* *De saeculo et religione* (*Il secolo e la religione*), 1381 
* *De fato, fortuna et casu* (*Il fato, la fortuna e il caso*), 1396-1399
* *De nobilitate legum et medicinae* (*La nobiltà delle leggi e della medicina*), 1399
* *De tyranno* (*Il tiranno*), 1400
* *De laboribus Herculis* (*Le fatiche di Ercole*), nedokončené

## Externé odkazy
* 

Kategória:Talianski politici
Karl Renner

**Karl Renner** (* 14. december 1870, Dolní Dunajovice  – † 31. december 1950, Viedeň, Rakúsko) bol rakúsky politik. V rokoch 1919-1920 spolkový kancelár Rakúska a od roku 1945 do roku 1950 spolkový prezident Rakúska. 

Bol jedným z ideológov austromarxizmu a národnostnej autonómie.

## Referencie


## Iné projekty

## Externé odkazy
* Website des Renner-Museums in Gloggnitz
* ''Die Stimme von Karl Renner'' 

## Zdroj
* 

Kategória:Prezidenti Rakúska
Kategória:Osobnosti na rakúskych poštových známkach
Kategória:Sudetskí Nemci
Kategória:Pochovaní na Viedenskom ústrednom cintoríne
Kategória:Čestní občania Viedne
Kategória:Poslanci rakúskej Ríšskej rady
Kategória:Poslanci Dolnorakúskeho krajinského snemu
Kategória:Držitelia čestných doktorátov Viedenskej univerzity
Kategória:Čestní občania Grazu
Sálanie

**Žiarenie** alebo **radiácia** je mechanizmus prenosu tepla, ktorý spočíva v emisii a absorpcii tepelného žiarenia (teda elektromagnetického žiarenia z objektu, ktoré je spôsobené teplotou tohto objektu, teda tepelným pohybom jeho častíc). Sálanie je jediný spôsob prenosu tepla, pri ktorom nie je potrebné sprostredkujúce látkové prostredie.

Teleso s nenulovou teplotou vyžaruje elektromagnetické žiarenie podľa Planckovho zákona. Celkové množstvo energie vyžiarenej z jednotky plochy rastie s teplotou povrchu. Od tejto teploty závisí aj spektrum žiarenia, ktoré sa pri jej náraste posúva ku kratším vlnovým dĺžkam. Príkladom je prevažne infračervené žiarenie z povrchu radiátora a viditeľné svetlo vyžarované (spolu s ďalšími typmi elektromagnetického žiarenia) z povrchu Slnka či vláknom žiarovky zahriatym na vysokú teplotu.

Každé teleso okrem vlastného vyžarovania zachytáva fotóny vyžiarené okolitými predmetmi. Výsledná energetická bilancia procesu je daná rozdielom vyžiarenej a prijatej energie. Keďže množstvo vyžarovanej energie rastie s teplotou, výsledkom sálania je prenos energie z teplejších telies na telesá chladnejšie.

## Vzťahy
Vyžarovanie telesa na rôznych vlnových dĺžkach je popísané Planckovým zákonom. Z toho sa dá odvodiť celkový výkon vyžarovaný telesom na všetkých frekvenciách. Výsledný vzťah (Stefanov-Boltzmannov zákon) má tvar
:
P=\sigma S T^4_{},

kde *S* je povrch telesa, *T* je povrchová teplota a \sigma je Stefan-Boltzmanova konštanta, ktorá má veľkosť
:
\sigma=5,67\cdot10^{-8}\,\mathrm{Wm^{-2}K^{-4}}.


Tento vyťah platí presne pre dokonale čierne teleso, predmety odrážajúce časť dopadajúcej energie (teda nie čierne) vyžarujú sálaním menšie množstvo energie. Ak teleso odrazí časť \eta dopadajúceho žiarenia ľubovoľnej vlnovej dĺžky, jeho vyžarovanie je v porovnaní s predchádzajúcim vzťahom (1-\eta)-krát menšie.

Ak povrch predmetu odráža rôznu časť dopadajúceho žiarenia na rôznych vlnových dĺžkach, je potrebné skúmať energetickú bilanciu na každej vlnovej dĺžke osobitne. Príkladom môžu byť radiátory natreté bielou farbou, tie odrážajú väčšinu žiarenia viditeľných vlnových dĺžok. To však ešte neznamená, že rovnako dobre odrážajú infračervené žiarenie – to by bolo totiž nežiaduce, keďže by sa tým výrazne znížilo ich sálanie.

## Pozri aj
* Absolútne čierne teleso
* Infračervené žiarenie
* Stefanov-Boltzmannov zákon
* Šírenie tepla

Kategória:Termika
Kategória:Elektromagnetické žiarenie
Karol Rosenbaum

**Karol Rosenbaum** (* 7. február 1920, Lednické Rovne – † 5. marec 2001, Stupava) bol slovenský literárny vedec a literárny historik.

## Život
Narodil sa v Lednických Rovniach 7. februára 1920. Študoval na Filozofickej fakulte Univerzity Komenského v Bratislave. Neskôr pôsobil ako stredoškolský profesor v Trenčíne a Martine. Venoval sa najmä literatúre 19. a 20. storočia, vzťahom slovenskej literatúry a inonárodným literatúram a sporadicky aj literárnej kritike. Pracoval v Matici slovenskej a neskôr v Slovenskej akadémii vied v Bratislave. Prednášal aj na Karlovej univerzite v Prahe. V rokoch 1973 až 1990 zastával funkciu podpredsedu Matice slovenskej. Výrazne sa podieľal na knihe *[[Encyklopédia slovenských spisovateľov]]*, ktorá vyšla v dvoch zväzkoch. Bol riadnym členom - akademikom Slovenskej akadémie vied.

## Dielo
* *Priestorom slovenskej literatúry* 1970
* *Poézia slovenského národného obrodenia* 1970
* *Pamäť literatúry* 1978
* *[[Slovník slovenskej literatúry]]* 1979
* *[[Encyklopédia slovenských spisovateľov]]* I-II 1984
* *Literárne reflexie* 1986
* *Vzťahy slovenskej a českej literatúry 19. a 20. storočia*

## Zdroj
* 

Kategória:Slovenskí literárni vedci
Kategória:Osobnosti z Lednických Rovní
Kategória:Absolventi Filozofickej fakulty Univerzity Komenského v Bratislave
Kategória:Slovenskí stredoškolskí pedagógovia
Kategória:Pracovníci Slovenskej akadémie vied
Kategória:Pracovníci Matice slovenskej
Kategória:Vyučujúci na Karlovej univerzite
Walter Whitman Rostow

**Walter Whitman Rostow** (* 7. október 1916, New York – † 13. február 2003, Austin, Texas) bol americký ekonóm, politik a autor teórie štádií ekonomického rastu.

## Referencie

## Iné projekty

## Externé odkazy
* 

Kategória:Ekonómovia USA
Kategória:Osobnosti z New Yorku
Samádhi (hinduizmus)

**Samádhi** (-sanskritský kmeň a pálijský kmeň aj nominatív; možná etymológia: *sam+á+dhá* = spájať do jedného celku) alebo **samádhih** (-pálijský nominatív) je vyvážená integrálna činnosť, resp. extáza, vytrženie, myseľ už vôbec nerušená vonkajškom; kontemplácia. Je to VIII. stupeň jogového výcviku v aštangajoge.

## Pozri aj
*asampradžňáta samádhi
*samádhi (budhizmus)

## Externé odkazy
* 
* 

Kategória:Indická filozofia
Kategória:Joga
Radžas

**Radžas** (sans.) je jedna z troch gún; aspekt trojjavnej kozmickej pralátky prakrti pudiaci k
neustálej činnosti, nepokoju a strasti, honbe za zmyslovými pôžitkami; moc žiadosti, vášeň.

## Externé odkazy
* 

Kategória:Sanskritské výrazy
Rotácia

**Rotácia** môže byť:
* všeobecne:
** otáčanie, krútenie
** obiehanie, obeh
** pravidelná postupná výmena (ľudí)
* vo fyzike: otáčavý pohyb
* v matematike: 
** v geometrii: v rovine zhodné zobrazenie, ktoré má práve jeden samodružný bod (stred rotácie); v priestore zhodné zobrazenie, ktoré má priamku samodružných bodov (os rotácie); synonymum otočenie, pozri rotácia (geometria)
** v diferenciálnej geometrii: druh diferenciálneho operátora, pozri rotácia (operátor)
* v ekonómii: job rotation
* v astronómii: otáčanie nebeského telesa okolo vlastnej osi, pozri rotácia (astronómia)
* v cytológii: rovnosmerný pohyb obsahu bunky pozdĺž stien bunky, pozri rotácia (bunka)
* v poľnohospodárstve: časové obdobie, v ktorom sa zopakuje daný postup sejby na všetkých honoch, pozri rotácia (poľnohospodárstvo)
* v športe: 
** pohyb tela v lyžiara v smere oblúka pri lyžovaní, pozri rotácia (lyžovanie)
** výmena pozícií mužstva v smere hodinových ručičiek, napríklad vo volejbale
* v lekárstve: otáčanie tela alebo jeho časti (hlavy, končatín) okolo pozdĺžnej osi, pozri rotácia (lekárstvo)
Samádhi (budhizmus)

**Samádhi** alebo **samádhih** je sústredenie uskutočňované mimo zasahovania rozruchov prameniacich z neodstránených piatich prekážok.

## Externé odkazy
* 

## Pozri aj
*budhizmus
*samádhi (hinduizmus)

Kategória:Budhizmus
Reológia

[náhľad|Graf [Viskozita|viskozity niektorých plynov]]
**Reológia** (gr. rhei = tiecť) je odvetvie fyziky resp. mechaniky, ktoré sa zaoberá deformáciou a tokovými vlastnosťami tuhých i tekutých látok (kvapalín aj plynov), v závislosti od napätia, času a zmien mechanických vlastností látok v čase.

## Zdroje
* 
* Ondrášik, R. (Red.) *[[Geologický terminologický slovník|Geologický terminologický slovník. Inžinierska geológia]]*. GÚDŠ, 1992, s. 70 – 71

Kategória:Mechanika
Kategória:Hydrodynamika
Rotácia Zeme

**Rotácia Zeme** je otáčanie sa Zeme okolo svojej osi pri súčasnom pohybe okolo Slnka. Rotácia Zeme okolo vlastnej osi vyvoláva odstredivé sily, ich pôsobením vzniká vydutie pri rovníku a sploštenie na póloch. Vplyvom odstredivej sily je na rovníku menšia tiaž než na póloch. Zem sa otočí okolo vlastnej osi raz za 23 hodín 56 minút a 4 sekundy.

Rotácia Zeme spôsobuje, že sa na rovníku pohybujeme rýchlosťou cca /hod a v oblasti strednej Európy je to asi polovica, t. j. /hod. 

## Referencie

## Pozri aj
* Pohyby Zeme

## Externé odkazy

* 

Kategória:Zem
Kategória:Nebeská mechanika
Replika

**Replika** (lat.) je odpoveď na predchádzajúcu odpoveď (prehovor, výpoveď) partnera v dialógu, rozprávaní, rozhovore.

## Externé odkazy
* 

Kategória:Literárne pojmy
Natan Rotenstreich

**Natan Rotenstreich** (* 1914, Sambor, Poľsko – † 12. október 1993, Jeruzalem) bol izraelský filozof fenomenologickej orientácie, ovplyvnený Kantom a Whiteaheadom. Kritizuje Hegelovo stotožnenie rozumu a skutočnosti, ako aj Hegelov do minulosti orientovaný predpoklad uzavretého procesu.

## Externé odkazy
* 

Kategória:Narodenia v 1914
Kategória:Úmrtia v 1993
Kategória:Izraelskí filozofi
Sámarrá’

**Sámarrá’** alebo iným prepisom **Sámarrá** (arab. písmom: سامَراء) alebo po slovensky aj **Samarra** je mesto v strednom Iraku na ľavom brehu Tigrisu. Pochádzajú z neho nálezy keramiky a bronzových predmetov z 5400 pred Kr.

V 9. stor. bola Sámarrá’ hlavný mestom Abbásovcov.

## Referencie

## Externé odkazy
* 

Kategória:Mestá v Iraku
Kategória:Lokality Svetového dedičstva v Iraku
Kategória:Lokality Svetového dedičstva v ohrození
Kategória:Islamské pútnické miesta
Mayer Amschel Rothschild

**Mayer Amschel Rothschild** (* 23. február 1744, Frankfurt nad Mohanom, Nemecko – 19. september 1812) bol nemecký bankár židovského pôvodu, zakladateľ bankárskej rodiny Rothschildovcov. Je považovaný za jedného z najvplyvnejších bankárov dejín.

## Osobný život
Jeho otcom bol Amschel Moses Rothschild.

### Rodina
Mayer Amschel Rothschild sa 29. augusta 1770 oženil s Gutle Schnapperovou (* 1753 – † 1849). Mali spolu celkom desať detí: 
# Schönche Jeannette (* 20. august 1771 – † 1859)
# Amschel Mayer (* 12. jún 1773 – † 6. december 1855)
# Salomon Mayer (* 9. september 1774 – † 28. júl 1855)
# Nathan Mayer (* 16. september 1777 – † 18. júl 1836)
# Isabella  (* 2. júl, 1781 – † 1861)
# Babette  (* 29. august 1784 – † 16. marec 1869)
# Kalmann (Carl) Mayer (* 24. apríl 1788 – † 10. marec 1855)
# Julie Rothschild (* 1. máj 1790 – † 19. jún 1815)
# Henriette  (* 1791 – † 1866)
# Jacob (James) Mayer  (* 1792 – † 1868)

## Finančná činnosť
Jeho finančná činnosť sa začala vo Frankfurte a jej vplyv sa rozšíril po celej Európe. Nikdy predtým a nikdy potom nevládol jediný bankový dom nad európskymi financiami tak neobmedzene ako v prvej polovici 19. stor. (1815–1848).

Vynikol ako dvorný bankár hessenského kurfirsta a zveľadil majetok svojej rodiny najmä za napoleonských vojen, keď obchodoval s oboma vojnu vedúcimi stranami. Jeho synovia rozvetvili materský bankový dom takmer do celej západnej Európy: 
* Nathan Rothschild sa usadil roku 1804 v Londýne
* James Rothschild roku 1811 v Paríži
* Salomon Rothschild roku 1820 vo Viedni
* Carl Rothschild roku 1821 v Neapole

## Externé odkazy
* 

Kategória:Rothschildovci
Kategória:Bankári
Kategória:Osobnosti z Frankfurtu nad Mohanom
Sámkhja-joga

**Sámkhja-joga** je jedna z koncepcií vyložených v staroindickom epose Mahábhárata, ktorej
základom je idea najvyššieho intuitívneho poznania o duši človeka (pozri: sánkhja).

## Externé odkazy
* 

Kategória:Indická filozofia
Reprezentácia poznatkov

**Reprezentácia poznatkov** je zobrazenie poznatkov o určitej realite v tvare vhodnom na spracovanie počítačom.

## Externé odkazy
* 

Kategória:Programovanie
Raj

**Raj** (po hebrejsky eden či edem) je v niektorých náboženstvách miesto, kde po smrti existujú duše spravodlivých a bohabojných veriacich (v kresťanstve vo večnej blaženosti, v islame v rozkoši). Opak je peklo.

Je to súčasť onoho sveta. Podľa kresťanských predstáv bol raj stratený v dôsledku prvotného hriechu, je symbolicky situovaný na Východe, ktorý je aj symbolom Ježiša Krista. Aj preto kresťanské kostoly boli spravidla orientované tak, aby presbytérium (svätyňa) a oltár smerovali na východ, k Raju. Raj (resp. Nebo) je cieľom najvyššej nádeje. Pozri aj rajská záhrada.

Myšlienka raja a pekla ako dva aspekty - odmena a trest za pozemský život - vznikla z pôvodných nediferencovaných predstáv o ríši mŕtvych pre všetkých mŕtvych bez rozdielu. Medzi najstaršie známe raje patrí staroegyptský raj na svätých poliach Aalu.

## Iné projekty

## Externé odkazy
* 

Kategória:Náboženstvo
Heinrich Roth (pedagóg)

**Heinrich Roth**, (* 1. marec 1906, Gerstetten (Württemberg) – † 7. júl 1983, Göttingen) bol nemecký pedagóg a psychológ, profesor pedagogiky na Nemeckom ústave pre medzinárodný pedagogický výskum (OD R. 1956). Od roku 1961 do roku 1971 pôsobil na göttingenskej univerzite.

Požadoval a inicioval *realistický obrat* v pedagogike na základe rozvoja empirického výskumu v interakcii s filozofiou výchovy a historicko-hermeneutickou reflexiou.

Základom Rothovej pedagogickej antropológie je psychologický model konania: výchova má rozvíjať konanie človeka od slobodne realizovaného (voľne vedeného) pohybu cez veciznalé konania ku kriticko-kreatívnemu sociálnemu správaniu a morálnym rozhodnutiam. Škola ma ako optimálna organizácia učebných procesov postupovať od učenia zameraného na recepciu faktov ku kritickému, samostatnému a inovatívnemu učeniu.

## Dielo
* Pädagogische Psychologie des Lehrens und Lernens, 1957
* Jugend und Schule zwischen Reform und restauration, 1961
* Technik als Bildungsaugabe der Schulen, 1965
* Pädagogische Anthropologie, 1-2, 1966-1971
* Erziehungswissenschaft, Erziehungsfeld und Lehrerbildung, 1967
* Zum Stand der Begabungsforschung, 1969
* Begabung und Lernen, 1969
* Revolution der Schule?, 1969
* Freiheit und Zwang der Lehrerrolle, 1975 (Vyd. spolu s A. Blumenthalom)
* Bildungsforschung, 1975
* Der Lehrer und seine Wissenschaft, 1976
* Soziales Lernen in der Schule, 1977 (Vyd. spolu s A. Blumenthalom)]
* Zur Reform der Hauptschule, 1978 (Vyd. spolu s A. Blumenthalom)

## Externé odkazy
* 

Kategória:Narodenia v 1906
Kategória:Úmrtia v 1983
Kategória:Nemeckí pedagógovia
Kategória:Nemeckí psychológovia
Repristinácia

**Repristinácia** (lat.) je úsilie o obnovu niečoho predchádzajúceho.

## Externé odkazy
* 

Kategória:Terminológia
Reprezentácia

**Reprezentácia** môže byť:
*zastúpenie, zastupovanie;
* v politológii zastupovanie voličov a ich mienky poslancom;
* v športe označenie skupiny vrcholových športovcov zastupujúcich štát na podujatiach nadnárodného významu

## Externé odkazy
*
Reprodukcia (ekonomika)

**Reprodukcia** je proces ustavične sa opakujúceho nahradzovania produktov vytvorených v jeho predchádzajúcej fáze a potom spotrebovaných alebo opotrebovaných v osobnej alebo výrobnej spotrebe. Rozlišuje sa jednoduchá reprodukcia, rozšírená reprodukcia a zúžená reprodukcia. Existenciu a vývoj ľudskej spoločnosti charakterizuje spoločenský reprodukčný proces.

## Externé odkazy
* 

Kategória:Makroekonómia
Miestna územná samospráva

**Miestna územná samospráva** alebo skrátene **miestna samospráva** je územná samospráva na úrovni nižšej ako región. Pojem miestna samospráva sa niekedy trocha nepresne používa ako synonymum pojmu územná samospráva (teda vrátane regionálnej samosprávy).

Na európskej úrovni sa miestnou samosprávou ("local self-government" resp. v istých kontextoch "local authorities") zaoberá predovšetkým Európska charta miestnej samosprávy z roku 1985.

## Miestna územná samospráva na Slovensku
Na Slovensku ju tvoria obce a mestá ako právnické osoby a ich prípadné združenia (štvrtá hlava Ústavy SR). Okrem miest Bratislava a Košice, ktoré majú dvojúrovňový systém samosprávy, majú ostatné obce jednoúrovňový systém samosprávy.
Obce (a mestá) vykonávajú originálne (vlastné) kompetencie alebo prenesené kompetencie štátnej správy na konkrétne vymedzenom území.

Kategória:Územná samospráva
Komunistická spoločenská samospráva

**Komunistická spoločenská samospráva** je organizácia spoločnosti v komunizme.

## Externé odkazy
* 

Kategória:Komunizmus
Parlamentná republika

[right|400px|thumb|[Zoznam štátov podľa štátneho zriadenia|Štáty a ich formy vlády. 

]]

**Parlamentná republika** je štát, v ktorom sa v sústave štátnych orgánov uplatňuje parlamentný systém. Hlavou štátu je prezident, ktorý spravidla poverí zostavením vlády vodcu najsilnejšej parlamentnej strany, a schvaľuje ho parlament. Prezident má väčšinou len reprezentačnú moc. Parlament taktiež môže vysloviť vláde nedôveru.

Kým prezidentská forma vlády vychádza z trojdelenia moci, parlamentná forma vlády je založená na dominancii zákonodarnej moci, ktorej je podriadená výkonná zložka moci. V parlamentnej republike teda ide v podstate len o deľbu moci medzi súdnu a zákonodarnú moc (ktorá riadi aj výkonnú moc). Moderné parlamentné republiky postupne oslabujú dominantné postavenie zákonodarnej moci a preberajú prvky prezidentskej republiky. To sa deje aj u nás. Napríklad od roku 1999 volia prezidenta občania, čím sa prezident osamostatnil od zákonodarnej moci, keďže dovtedy ho volil parlament. Súčasne s touto zmenou došlo aj k väčšiemu osamostatneniu vlády, ktorej predsedu menuje práve prezident. Preto je presnejšie, keď o SR hovoríme ako o parlamentno-prezidentskej republike.

"Tak prezidentská forma, ako aj parlamentné formy sa stále vývojom transformujú. Parlamentné formy preberajú z klasickej prezidentskej republiky najmä po druhej svetovej vojne niektoré prvky, ktoré posilňujú výkonnú moc a ktorých funkcie významne modifikujú klasický parlamentarizmus."(Prusák, Jozef.: Teória práva. Bratislava: 1999, s. 118) 

## Referencie

## Pozri aj
* republika

Kategória:Politika
Kategória:Formy vlády
Kategória:Republika
Samourčenie

**Samourčenie (samourčovanie)** alebo **sebaurčenie (sebaurčovanie)** môže byť:
*v politike a sociológii:
**nezávislosť jednotlivca od akéhokoľvek rozkazovania inými existujúceho vo vzťahu závislosti, napr. od spoločenských tlakov či štátnej moci; slobodné rozhodovanie
**skrátene **samourčenie/sebaurčenie národov/národa**:
***rozhodovanie národa o vlastnom osude nezávisle od iných národov/štátov, pozri pod právo na samourčenie národov
***skrátene: právo na samourčenie národov
*vo filozofii: nezávislosť jednotlivca od vlastných pudov, túžob a podobne, pozri samourčenie (filozofia)

**Samourčenie (určovanie)** je určenie (určovanie) sebou samým.
Rakúšania

**Rakúšania** (po nemecky *Österreicher*) je stredoeurópsky národ germánskeho pôvodu žijúci v Rakúsku. Jazykom Rakúšanov je nemčina. Alternatívne sa názvom Rakúšania označujú všetci obyvatelia štátu Rakúsko. 

Rakúšania (ako národ/etnická skupina) sa do konca druhej svetovej vojny sa sami označovali ako Nemci alebo nemeckí Rakúšania, zatiaľ čo Rakúšania bolo predovšetkým označenie štátnych príslušníkov Rakúskej monarchie (do roku 1918) bez ohľadu na národnosť.

## Národ/etnická skupina
Ako národnosť sa utvárali už od 6. storočia, kedy sa v krajine usadili kmene Bavorov. V 7. storočí tu vzniklo slovanské kniežatstvo Karantánia (Korutánske kniežatstvo), ktoré sa stalo súčasťou Franskej ríše. V roku 788 boli dovtedajšie Korutánske kniežatstvo a grófstvo Traungau premenené na Korutánsku marku a Avarskú marku (v rámci Bavorska). V roku 799 bola oddelená správa Bavorska od správy Avarskej (od 9. stor. nazývanej Východná) a Korutánskej marky. V roku 863 bola oddelená správa Východnej marky (budúceho vlastného Rakúska) od Korutánskej marky. Východná marka sa od 10. storočia nazývala „Rakúsko“. Korutánsko bolo k Rakúsku pripojené v 14. storočí.

## Referencie


## Pozri aj
* Demografia Rakúska
* Rakúsko

## Iné projekty


Kategória:Germáni
Kategória:Rakúsko
Kategória:Etniká, národy a národnosti
Rovina

**Rovina** môže byť:
*všeobecne:
**pôda, krajina s rovným povrchom
**rovná plocha
**hladina, úroveň
**prenesene: hľadisko, úroveň (náhľadu)
*v geometrii: jeden zo základných geometrických pojmov, pozri rovina (geometria)
*v geomorfológii: geomorfologický tvar s mierne zvlneným povrchom s relatívnym výškovým rozpätím 0 – , pozri rovina (geomorfológia)
*časť obce v Česku:
**Rovina (Hlásná Třebáň)
**Rovina (Počepice)

## Iné projekty
Res cogitans

**Res cogitans** () je vec mysliaca.

Podľa Descarta sa realita delí na *res cogitans* a *res extensa*. *Res cogitans* označuje ľudskú myseľ, ktorej Descartes pripisuje slobodu a vedomie. *Res extensa* reprezentuje fyzikálnu realitu ľudského tela, ktorá je časo-priestorová a bez vedomia.

Rozlíšenie je odvodené z Descartovej metodológie. Pre všetko, čomu sa dá pripísať mechanický model tento model dostatočne vysvetľuje uvažovaný jav. Mechanický model funguje výlučne na základe mechanickej fyziky, t. j. s telesami v pohybe. Avšak existujú javy ako napríklad myšlienky alebo jazyk, ktorým nie je možné priradiť mechanický model. Preto Descartes dospel k názoru, že tieto schopnosti existujú mimo domény *res extensa* a je potrebné postulovať existenciu druhej domény, ontologicky odlišnej od *res extensa*.

Myslenie a jazyk teda patriado *res cogitans* a mali by byť skúmane a objasňované modelmi a vedeckými postupmi odlišnými od mechaniky.

Pretože tieto dve reality sú veľmi odlišné a z princípu nemôžu spolu interagovať, vzniká problém, ako vysvetliť schopnosť človeka konať podľa svojej slobodnej vôle.
Descartes sa snaží vyriešiť tento problém dualizmu pripustením komunikácie medzi týmito doménami prostredníctvom epifýzy.

Kategória:Latinské výrazy